Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: a 243/2001. (XII. 11.) Korm. rendelethez
Paragraph Index: 882

3. az összes kiszállított készterméké, külön-külön azonosítva azokat a szállítmányokat, amelyekre kedvezményes származás igazolását kérik, valamint azokat a szállítmányokat, amelyekre a fenti igazolást nem kérik, — alkalmas legyen annak bizonyítására, akár az előállításkor, akár a származási okmány kiállításakor, hogy a könyvelés szerint elegendő mennyiségű származó anyagkészlet állt rendelkezésére ahhoz, hogy a származó helyzet igazolható legyen. 2.2.2.4. A könyvelés szerinti elkülönítés engedélyese: — köteles vállalni, hogy csak azon termékekre ad ki számlanyilatkozatot, illetve kéri EUR.1 Szállítási Bizonyítvány hitelesítését, amelyekre vonatkozóan a kiállítás idején birtokában van minden szükséges, a származást igazoló okmány vagy nyilvántartási adat, — köteles teljes felelősséget vállalni az engedély felhasználásának módjáért, valamint a téves származási nyilatkozatokból eredő következményekért, illetve az engedély helytelen alkalmazásáért, — köteles eljuttatni az engedélyt kiadó területi szervhez minden könyvviteli időszak végén az adott időszakra vonatkozó analitikus nyilvántartását, — a vámhatóság kérésére köteles lehetővé tenni a hozzáférést — bármely időszakra vonatkozóan — minden okmányhoz, nyilvántartáshoz, könyveléshez. 2.2.2.5. A vámhatóság jogai és kötelezettségei A könyvelés szerinti elkülönítési módszer alkalmazásának kezdő időpontjában a vámhatóság köteles megvizsgálni a gyártó nyilvántartásait a származó és nem származó anyagok nyitókészleteinek meghatározása céljából. A vámhatóság az engedélyt bármikor visszavonhatja. A vámhatóság az engedélyt visszavonja, ha az engedélyes az előírt feltételeket nem teljesíti. Ez esetben az összes helytelenül kiadott származási okmányt vagy más, a származás igazolására szolgáló okmányt érvényteleníteni kell.”

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes